Cope stem vir Die Stem | Maroela Media
Cope stem vir Die Stem
Mosiuoa Lekota (Foto: Sowetan)
Die Congress of the People-party (Cope) het die Ekonomiese Vryheidsvegters (EFF) se versoek, om Die Stem uit die nasionale volkslied te verwyder, verwerp.
Mosiuoa Lekota, leier van Cope, het Saterdag gesê Suid-Afrika se erfenis is uniek. “Dit spruit uit ons prestasie om van ŉ verdrukkende politieke orde oor te skuif na ŉ volwaardige demokrasie. Ons erfenis en die nalatenskap van Nelson Mandela bly dus onlosmaaklik verbind.”
Lekota het gesê diegene wat onder koloniale en apartheidsverdrukking gestaan het, en ŉ groot prys betaal het vir hul teenstand teen vorige regerings, het besluit om die morele hoë grond te kies. “Ons vryheidshelde het hande gevat met hul opponente en vorentoe beweeg. Dit is die rigting wat ons moet volg,” het hy bygevoeg.
Hy het gesê as Cope bly hulle getrou tot Nelson Mandela se belofte: ‘Nooit, nooit en nooit weer sal enigiemand in hierdie mooi land ooit weer onderdruk word deur iemand anders nie.’ “Ons verlede met al sy vlekke is nou geskiedenis. Ons moet uit daardie geskiedenis leer en seker te maak ons herhaal nie die foute en mislukkings nie. Ons kan nie ons geskiedenis uitvee nie en ons kan nie in die verlede vashaak nie.”
Lekota het gesê die land se erfenis is gegrond op bespreking en onderhandelinge, “en dit is wat ons moet vier en bewaar”. “Ons het gedoen wat geen ander nasie nog ooit vantevore reggekry het nie. Ons het ŉ pad uit ŉ diep politieke moeras gevind deur begeesterde en konstruktiewe onderhandelings. As ŉ nasie van trotse onderhandelaars moet ons nooit die mag van intersessie en eerlike skakeling oorgee nie.
“Wat die EFF voorstel, sal die situasie laat ontvlam en dinge baie erger maak vir diegene wat die ergste geraak word in ons samelewing,” het Lekota gesê.
Cope Mosiuoa Lekota
Amanzimtoti-tiener word al ŉ week lank vermis
Vrou oorleef kaping, skietery in Durban
Hiedie beleid en benadering toon beslis meer as maar net raakvlakke met die van Solidariteit en Afri forum. Kan dit ook onderskryf in sovere daar n openheid en onderhandeling is met betrekking tot die selfbeskikkingsreg van minderheidsvolke, wat natuurlik nie onderdrukking van menseregte
Dankie tog! ‘n ” Voice of reason”.
Nooit, nooit, nooit en nooit weer…REGTIG!??…wat van ” kill the Boer” ens….ens?
Wel gedaan Cope!!!! Julle kies ten minste die vreedsame pad. I respect Lekota and his party s views. Hoekom vorm julle nie n koalisie met die DA nie. Lekota jy is n man van versoening. Die eff staan vir vernietiging!!!!
Dankie Mnr Terror Lekota, ek verstaan u standpunt en waardeer dat u ñ stukkie van my taal en geskiedenis wil behou in SA se nationale lied. Ek volg u op twitter en 99% met wat u sê maak sin. U is een van bitter min wat nie alewig die skuld vir alles op ons pak nie. U party het baie storms deur gegaan, mag Cope van krag tot krag gaan